Държавен вестник, бр. 22, 2025 г., стр. 15

БРОЙ  22	
Д Ъ Р Ж А В Е Н  В Е С Т Н И К 	
СТР.  15   
гласуването в избирателни секции с нея. Тя 
може да служи за анализ на изборния ре­
зултат и изводи на участниците в изборния 
процес, но не отговаря на изискванията за 
стандарт за доказване, установен в приетите 
от страната ни за прилагане международни 
стандарти за разрешаване на изборни спорове.
Законодателят, за да гарантира възмож­
ност на избиратели с трайни увреждания, 
които не им позволяват да упражнят изби­
рателното си право в изборното помещение, 
но желаят да гласуват, е създал възможност 
за гласуване с подвижна избирателна кутия. 
Съгласно чл. 37, ал. 1 ИК, за да се гласува с 
подвижна избирателна кутия, е необходимо 
не само посочените избиратели да заявят 
своето желание в определения срок, но и 
органът по чл. 23, ал. 1 ИК – общинска­
та администрация по населените места, в 
които се води регистър на населението, и 
кметът на общината да установят наличието 
на трайно увреждане на избирателя, което 
не му позволява да упражни избирателното 
си право в изборното помещение. В чл. 37, 
ал. 3а, т. 2 ИК законодателят е определил и 
вида на документа, който удостоверява из­
искуемото увреждане – документ, издаден от 
експертна лекарска комисия (териториална 
или националната). Това законово изискване 
ясно дефинира отговорността на общинската 
администрация и на кмета за спазване на 
законовите изисквания при допускане до 
гласуване с подвижна избирателна кутия. 
Заповедта на кмета за създаване на изби­
рателни секции за гласуване с подвижна 
избирателна кутия се оповестява публично и 
се публикува на интернет страницата на об­
щината. Законодателят не е посочил изрично 
възможността тази заповед да се оспори, но 
доколкото това е заповед, с която се създава 
избирателна секция, т.е. заповед, която по 
своя характер е идентична със заповедта 
на кмета по чл. 8, ал. 2 ИК, и доколкото 
няма изрична законова забрана за нейното 
оспорване, приложим за нея е установеният 
в чл. 8, ал. 4 ИК ред за оспорване.
Освен кмета на общината отговорност 
за законосъобразното упражняване на ак­
тивното избирателно право чрез подвижна 
избирателна кутия имат и районните изби­
рателни комисии. Съгласно чл. 72, ал. 1, 
т. 6 ИК районната избирателна комисия 
следи за правилното образуване на избира­
телните секции в изборния район, а с оглед 
на чл. 90, ал. 1 ИК и Решение № 3795-НС 
от 4.10.2024 г. на Централната избирателна 
комисия относно реда за образуване на 
секции за гласуване на избиратели с трайни 
увреждания с подвижна избирателна кутия 
в изборите за народни представители на 
27.10.2024 г. именно районната избирателна 
комисия определя броя на секциите за гла­
суване с подвижна избирателна кутия въз 
основа на подадените заявления по чл. 37 
ИК. Решението на районната избирателна 
комисия за определяне на броя и за фор­
миране на единните номера на подвижните 
секционни избирателни комисии подлежи на 
оспорване пред Централната избирателна ко­
мисия – чл. 73, ал. 1 ИК, а нейното решение 
с оглед на резултата подлежи на оспорване 
пред съответния административен съд или 
пред Върховния административен съд.
Районната избирателна комисия назначава 
подвижните секционни избирателни коми­
сии – чл. 89, ал. 2 ИК. Назначаването на 
подвижните секционни избирателни комисии 
става след провеждане на публични кон­
султации с парламентарно представените и 
извънпарламентарните партии. Следователно 
както всяка секционна избирателна комисия 
подвижната секционна избирателна комисия 
е съставена от представители на различни 
политически партии с противоположни ин­
тереси в изборния процес, което предполага 
взаимен контрол в процеса на гласуване и 
преброяване на гласовете. Самата районна 
избирателна комисия е формирана по същия 
начин – след проведени консултации между 
парламентарно представените и извънпарла­
ментарните партии – чл. 60, ал. 2 и чл. 61, 
ал. 3 – 9 ИК, което би следвало да е още 
една гаранция за недопускане на злоупотре­
ба при създаване на избирателни секции за 
гласуване с подвижна избирателна кутия.
По отношение на гласуването с подвижна 
избирателна кутия Съдът с оглед на събраните 
по делото писмени доказателства установи 
следното:
Общият брой на назначените подвижни 
избирателни секции в страната е 324, раз­
пределени, както следва: 01 Благоевградски 
изборен район – 21; 02 Бургаски изборен 
район – 7; 03 Варненски изборен район – 11; 
04 Великотърновски изборен район – 6; 
05 Видински изборен район – 16; 06 Вра­
чански изборен район – 29; 07 Габровски 
изборен район – 3; 08 Добрички изборен 
район – 2; 09 Кърджалийски изборен район – 
40; 10 Кюстендилски изборен район – 7; 
11 Ловешки изборен район – 4; 12 Монтана 
изборен район – 16; 13 Пазарджишки изборен 
район – 7; 14 Пернишки изборен район – 5; 
15 Плевенски изборен район – 15; 16 Пловдив 
изборен район – 3; 17 Пловдивски изборен 
район – 11; 18 Разградски изборен район – 30; 
19 Русенски изборен район – 7; 20 Силистрен­
ски изборен район – 10; 21 Сливенски изборен 
район – 1; 22 Смолянски изборен район – 6; 
23 София изборен район – 5; 24 София избо­